**МИНИСТЕРСТВО ОБРАЗОВАНИЯ РЕСПУБЛИКИ ДАГЕСТАН**

**МУНИЦИПАЛЬНОЕ КАЗЕННОЕ ОБРАЗОВАТЕЛЬНОЕ УЧРЕЖДЕНИЕ**

«СОШ №1

ВНЕКЛАССНОЕ МЕРОПРИЯТИЕ К

МЕЖДУНАРОДНОМУ ДНЮ РОДНОГО ЯЗЫКА.

**«ДАРГАН ДАРГАН ВИРАРУ,**

**ДАРГАН МЕЗ Х1ЕДАЛУСИ?»**

**ПРОВЕЛА :**

**Учитель родного языка и**

**литературы Магомедова**

**Патимат Омаровна.**

**ДАРГАЛА ГИМН.**

# АХ1ЕРТИ ДУРХ1НИ! Х1УРМАТЛА Г1ЯХ1ЛИ !

# ДИГУТИ ДАРГАЛА КЪУШУМ !

Ах1ерти гьалмагъуни, ишбарх1и нуша иша цаладикилра нушала дарган мезличила гъайдухъес, илдала кьимат ахъбуцес. Октябрь базличиб Мях1ячкъалализиб даргантала «Дарган дарган вирару, дарган мез х1едалуси?» бик1уси форум бетерхурсири. Нушанира ил балбуц даимбирулра.

**1.«ДАРГАН ДАРГАН ВИРАРУ, ДАРГАН МЕЗ Х1ЕДАЛУСИ?»**

**Дарган дарган вирх1ейрар,**

**Дарган мез х1едалуси,**

**Дарган мезли даргантас**

**Ца далай х1ебелч1унси.**

**Даргала мез дагьнира,**

**Халал чедибдеш саби.**

**Дарган мез руркъяхънира –**

**Илра чедибдеш саби.**

**«Дагъистан» улкализир**

**Дек1ар-дек1арти мез лер.**

**Гьарил миллатла мезлис**

**«Нешла мез» - или иру.**

**Неш севан ригахъалра,**

**Илкьяйдали дигахъес**

**Нешла мезра чебиркур,**

**Даргала узби-рузби!**


**Бег1тачиб чебла саби- Марливии х1у мезлис!**

**Дурх1нази мез дагьахъес. Мез – миллатла дях1 сари.**

**Нешла мез хъумх1ерталли, Миллат бегъубли г1ергъи,**

**Халал разидеш саби. Г1ямру къиянти сари.**

**Хъуммартидая дурх1ни: «Мез нушала хала бег1тала даршдусмадси къиян саби». «Неш х1ейгусилис-нешла мезра х1ейгахъу».**

****

**С.РАБАДАНОВ. «АХ1ЕРСИ НЕШ».**

**Лебил х1ела жагадеш,**

**Неш гибсири нушази,**

**Х1ела михъиртазирад**

**Ниъ дерхъиб лачинтази.**

**Х1уни нушаб гибти сар:**

**Г1ямру, дуклуми, шала,**

**Х1ела урк1и тимхъбик1ар**

**Михъиртазиб нушала.**

**Неш х1ела буцили,**

**Цаибси ганз кац1ира.**

**Нушазир ак1ахъубри**

**Дигира урк1ец1ира.**

**Чуйна нургъби душкири,**

**Ах1ерси неш, нушала?**

**Амма чех1едаира**

**Нургъби х1ела х1улбазир.**

**Адамдешра ламусра**

**Се сарил дагьахъурри,**

**ГЬалмагъдешра цадешра**

**Нушазир дебшладарри.**

**Чуйна г1яшриубри х1у**

**Бишт1аси сириличи?**

**Лех1дизес дигахъира**

**Буч1уси лайлаличи.**

**Някъ буцили дукира**

**Х1уни школализи,**

**Бег1ла гьалаб белк1унра**

**Х1ела у тетрадьлизи.**

**Чуйна бисали симкьли**

**Гьанк1 бемц1ахъура х1ела?**

**Чех1еахъес нушази**

**Илди диг1яндиради.**

**Х1у ретаурри нушаб**

**Нешлира дудешлира.**

**«Даршал дус х1ерии, даршал дус уч1ен».- бик1ули бирар халкьлизиб. Яра: «Даршдех1 дигара мез дагьи, амма нешла мез хъуммартидра», «Мез агара диалли, миллатра агара, адамтира агара», «Мез бег1лара дурхъаси халкьла давла саби».**

**ГЪ.Б.БЯХ1ЯНДОВ «Мез дагьурла даргала».**

**Нешла мез - дурхъати мез,**

**Дирх1ейрех1е хъумартес.**

**Х1ядурлира мурталра Илдачилцун гъайдик1ес.**

**Дигахъех1е нушаб мез,**

**Нешлайзи халдирути.**

**Нешван нушаб ах1ерти,**

**Нешван дурхъали сарти.**

**Шаласи дунъяличир**

**Мискинти мез агара.**

**Ил сек1ал аргъибтира**

**Мез дагьурла даргала.**

**Жагати ах1енти мез**

**Агара дунъяличир,**

**Гимиван зацдик1ути**

**Бяхъибси диндаличир.**

**Нешла мезла дугьбала**

**Гьалаб икрамбирулра.**

**Илди дила адабла**

**Хазнаван халдирулра.**

**2. ДАРГАН ДАРГАН ВИРАРУ, ДАРГАН МЕЗЛИ ГЪАЙХ1ЕЙК1УСИ?**

**Сценка: «Умц1усини бургу…» Г1.АБУ-БАКАР.**

****

**(К1ел анц1букьла пьеса).**

**Бут1акьянчиби:**

**Бика – чурмала рег1 ник1а рурси.**

**Дауд – илала вишт1ал узи.**

**Кика – синкала дурх1я.**

**Синка – Кикала неш.**

**Бец1 – я вайси ах1ен, я – г1ях1си.**

**1 – ибил анц1букь.**

**Бика - Ишав гъари гьамадли адам веткахъес вирар.**

**Чейулрив дахъал сарли, дукьбира ургубалар.**

**Ца, к1ел, х1ябал, авал, шел – лерил дейг1есра х1ейрар.**

**Узи, х1у сахъли вашен, чеввалк1ес асубирар……**

**Дауд – Бет1иб наб х1ела далай дякьяначила.**

**Бика – Дила ах1ерси узи, вац1ализирти дагьес г1яг1нилигу.**

**Дауд –Нуни цалра дякь х1ебалас, я багьес х1ейги.**

**Бика - Х1у г1еламгьавси урши сайри.**

**Дауд – Х1ера ну ца иш дякькад аркьяс.**

**Бика – Вари, вари, дила узи, асух1ех1ебирар. Ил бец1ла дякь саби.**

**Дауд – Х1у мякьяд рик1ули г1ергъи, аркьяс. Нук1ун г1еламгьавсира.**

**Бика – Дауд! Дауд! Дила ах1ерси узи, чарии, чарии!**

**- Ва вац1а, дила вац1а, дила шиниша давла,**

**Къячмабикаб х1ечи ц1а, аргъагу х1уни дец1ла.**

**Узи варгес дигули рузи умц1ули сари.**

**Алавчарли х1еръили, бурагу , чех1еирил?**

**Вац1ала т1ама:**

**-Умц1ен, ургид умц1адли,**

**Умц1ен, ургид умц1адли.**

**Умц1усини бургуси**

**Г1ядат саби нушачиб.**

**(Бика аркьули сари. Багьарбирули саби хунжира сабира бец1.)**

**Бец1 - Гьар-сек1ал дила лер: чугурра леб, буруш-г1яналара лер, т1алх1янара, хъалира. Амма дила узи-урши агара. Белики, ну иши цунбухъунси бииша г1ядатла ах1енси биъни багьандан?**

**-Чакар муриси бирар, зе биалли - зукьити,**

**Ну бец1 сегъуна сабрал чилилра багьес х1ейрар.**

**Вайси бетаишара, г1ях1си бетаишара?**

**- Марлира, сегъуна бетаэс г1яг1ниси наб? Г1якьлу буресира агара.**

**(Пикрибик1ули къунзбик1ух1ели, илала анда галгала кьялиличи чейгули саби.)**

**-Ма х1ед! Ма х1ед! Вайси бетарус.**

**(Синка лябкьули саби.)**

**Синка – Угь, бамсурра. Чинаб бургуси гьанна дила Кика?**

**Бец1 – Бахъ дец1лизи бикилригу , дила унра, се биубли?**

**Синка – Дила Кика беткахъиб! Курла кабиркур, х1ерк1ли арху или урухк1улра. Ва дила далк1а кьяшмар, дила х1улбала шала, дила ц1удара х1улбар, чинабрил чили бала? – Ил х1уни чех1ебаирив?**

**Бец1 - Юх, чех1ебаира.**

**Синка – Барагу г1ях1деш х1уни наб, Бец1, Кика баргахъес.**

**Бец1 – Г1ях1деш бара бик1уду? Се бик1усири гъари х1у? Кьанбиубри х1у, унра. Ца байхъала сяг1ятцадх1и кьанбиубри. Нуни вайси бетаэс кьасбарилра.**

**Синка – Духусира ах1енри х1у, Бец1.**

**Бец1 – Х1ербик1ен , сен лебил урухбарили, набчил гьалмагъбиркахъис.**

**ГЬе-гье-гьей , пякьир хьанц1а Бец1. Г1ямрули пашманбирахъури х1у.**

**Синка – Ва вац1а, дила вац1а, дила шиниша давла,**

**Къячмабикаб х1ечи ц1а, аргъагу дила дец1ла.**

**Дурх1я баргес дигули, синка умц1ули саби.**

**Алавчарли х1еръили, бурагу, чинаб сабил.**

**Вац1ала т1ама:**

**Умц1ен, бургид умц1адли,**

**Умц1ен, бургид умц1адли,**

**Умц1усини бургуси**

**Г1ядат саби нушачиб. (Синка аркьули саби.)**

**Бец1- Ну –дек1ар села вайсира синкайчибра. Нура дугьабилзас.**

**-Эй, вац1а, эгьей вац1а, дунъяла ц1абикьала,**

**Х1у лебх1ели бирар ц1а, ванадешра анкъилаб.**

**Бура, г1еббура х1уни, юлдаш чинав ургуси?**

**Бахъ г1ядабсигу гьуни ну цунни къяйц1бируси.**

**Вац1ала т1ама:**

**Умц1ен,……..**

**Бец1 – Иш бархьси вац1а ах1ен, мех1ур вац1а саби. (Аркьули саби. Багьарбирули саби Кика кьадубала г1елабад.)**

**Кика – Ну беткахъилра, чеббалк1ира, неш саби г1яйибла бег1.**

**(Рагьаррирули сари Бика. Кика кьадубази диг1янбиркули саби.)**

**Ишавра агара дила ах1ерси узи Дауд. Гьанна се бирусира нуни?**

**Кика (КЬадубазибад дурабухъи) - Нура или бик1улрагу, се бируси нуни.**

**Бика - Гьуя, синка, синка!**

**Кика- Х1у рахъ урухмак1уд, гьачамлис ну синка ах1енра, синкала бишт1аси дурх1я сабра. Раши тянишдирех1е. Наб Кика бик1ар.**

**Х1ера иш х1ед дила кач1а.**

**Бика – Наб Бика бик1ар.**

**Кика - Х1у – Бика, ну – Кика. Се г1ях1си гъари, гьалмагъдиркех1ев?**

**(Жургърирули сари.)**

**Бика - Раткааба! Раткааба, бек1 сирбухъун.**

**Х1уша, дурх1ни лерилра г1еламгьарти дурх1ни саррая.**

**Дилара Дауд бик1уси узи веткахъиб.**

**Кика – Х1уни ну гьимбук1ахъира. Чиди кач1али бяхъиша – алгъайлив, балуйлив?**

**Бика – Мабирхъид. Х1ейги наб х1ечил гьалмагърикес.**

**Кика – Набра х1ейги. (Арбукьес дигулигу, Бикани ил т1ашкайули саби.)**

**Бика – Т1аш, армякьяд! Кика, т1ашбизи!**

**Кика – Аркьяс, бебшили беткайхъусра. (Кика бебшили аркьули саби.)**

**Бика - Кика! Кика! Чарбии! (Бика - аркьян, бец1 –лябкьян.)**

**Дауд – Ну веткахъилра! Бикачиб саби г1яйиб. (Бец1 лябкьули саби.)**

**Бец1 – Х1ера ит ц1удара х1улбар урши, кег1ебси пергер урши сай.**

**Наб виэсигъуна сай. (Даудличи гъамбирули саби.)**

**Дауд –Гьуя, бец1! Гьуя, се бариша?!**

**Бец1- Х1у набчи лех1ахъи, урши, гьанна х1у нуни урухвирури, ва набчил гьалмагъвикахъес хъя бирахъис. ГЪур-р-р! Г1ях1билзулрав?**

**Дауд- Кахсира лебри х1у. Х1ейги наб х1ечил гьалмагъвикес.**

**Бец1 – Х1ебиалли, х1у нуни бут1надвирури, кабц ирхъис х1ела нуни.**

**(Кьадубазибад Кика дурабулхъули саби. Дуц1ли бетаили, Даудла гьала т1ашбилзан.)**

**Кика – Эй, Бец1, къячмабилкад ишичи! Чиди кач1али бяхъиша –**

**алгъайлив, балуйлив?**

**Бец1 – Х1и-х1и-х1и! К1елра кач1али дяхъесра бируд.**

**Кика – Ма х1ед, ма х1ед!**

**Бец1 – Бахъ гилдибик1улрину, хъарсбара, бахъ г1ях1илну.**

**-Букьен, букьен, х1ела неш барга х1уни. Х1ечил х1язтабиркьес дила замана агара.**

**Кика – Бец1, х1у нуни бирг1ябиргури! Х1ербик1ен!**

**Бец1 - Гьу, урши, гьалмагъвиркуду набчил?**

**Дауд - Х1еркус.**

**Бец1 - Х1у нуни бусаг1ят кьяриури!**

**Кика - Ва Бец1, иша, иша баши, иша! Ну г1яра сабра х1ечил гьалмагъбикес бак1ибси.**

**Бец1 - Чинабри х1у, дила лих1бар, чинабри?**

**Кика - Ишаб сабра, ишаб. Ярма сабра.**

**Бец1 - Г1ярара, Ярмара! Чинарра х1уша! (Бец1 аркьян.)**

**Кика - Биубрав бец1 бирг1ябиргес х1ебиубрав? Х1у Дауд сайри.**

**Дауд - Ну веткахъилра.**

**Кика - Нура беткахъилра. Ваши аркьех1е умц1ес нушала гъамти.**

**Кикара Даудра : Нушала дурхъал вац1а,**

**Лебил шантала давла,**

**Къячмабикаб х1ечи ц1а,**

**Аргъагу х1уни дец1ла.**

**Гъамти баргес дигули,**

**Х1емц1урси х1ебатурра,**

**Алавчарли х1еръили,**

**Х1уни нушази бура.**

**Вац1ала т1ама: Умц1усини бургуси г1ядат саби нушачиб,**

**Умц1ена, бургидану, умц1ена, бургидану.**

**Бика - Ишав жунабла кьадалиув чи-саял тев. Кика, дурамабулхъад!**

**Бец1 - Кика дурах1ебухъун, дурабухъунси х1ера иш ну.**

**Бика - Гьуя, хьанц1а Бец1!**

**Бец1 - Х1еръа, ну сегъуна вайсирал. Гъур-р-р. Урухриубрив?**

**Бика - Х1ериубра.**

**Бец1 - Раши гьалмагъдиркех1е!**

**Бика - Х1ейги! Х1ечил иш вавара балли гьалмагъх1ебиркур.**

**Бец1 - Иш вава! Х1и-х1и-х1и! Гьей вава-мява! Кахси урк1ец1и агарси бец1 сабра. Х1ечил гьалмагъбикес дигулра. (Вавали бек1 г1яшбурцу.)**

**Х1ера гьари, беръубгу иш вава?**

**Бика - Чебиулрив? Набчил биалли ил разили пархбулхъан. Х1ербик1ен.**

**Бец1 - Тамаша! Х1ера гьари. Ил сек1ал барес х1ебируси се бирусира ну дкнъяличиб лебли.**

**Бика – Г1ях1си бетаадли, илх1ели х1ечил чи-дигара гьалмагъиркур.**

**Кабии, Бец1 г1ях1ил пикрибухъен. (Бика аркьян.)**

**Бец1 - Се бируси? Г1ях1си бетарус. Анц1букьи саб наб лебил урухбирес.**

**- Гьанна чи-биалра къаршиикалри , бахъ дигахъира. Дила хунжира дац1ти ах1ен: варъара леб, мучарира леб….(аркьули саби).**

**Дауд – Г1урра ишар чердалк1унра нуша.**

**Кика – Нуни х1ези буррагу итил шайчивях1 ваши или, х1уни биалли бурибси х1ебаради. Х1у варскъа урши сайри!**

**Дауд - Нуни х1ези бурра царх1ил шайчи или, х1унира дила гъайла х1ебакьади! Х1ура барскъа синкала дурх1я сабри!**

**Кика – Ну иш мерла кабилхьас, бахъ бусес дигулрану.**

**Дауд – Наб укес дигулра. (къужбирули сай.)**

**Кика – Чиди кач1али бяхъиша? Балуйлив яра алгъайлив?**

**Дауд – Чиди някъли бяхъиша: алгъайли яра балуйли?! (бирх1ули саби ва курлизи кабиркули саби.)**

**Дауд ва Кика – Дерцахъабая! Нуша курла кадикилра! Дерцахъабая!**

**Бец1 – Чи-саял дила ириъла курлизи кайкили сай.**

**Дауд ва Кика – Эгьей, эгье –гьей! Илав чилра агарав нуша дерцахъеси?**

**Бец1 – Х1уша саррав? Сабурбарая, сабур, бусаг1ят. Гьанна ца гьая биалри?**

**Гьаяличиб села вайси дила къуйрукъ.! Эй Кика, буца гьари дила къуйрукъ. Мях1камли къяббиридну! Дауд, гьанна х1ура ац1и.**

**Дауд – Бец1ли нуша дерцахъира!**

**Кика – Баркалла х1ед, хала дудеш Бец1.**

**Бец1 – Х1ера гьари, сецад г1ях1ил буилил г1ях1деш бирес.**

**Дауд – Тамаша! Г1ях1си бец1. Марлира, иш сих1рула бец1 бургар.**

**Кика – Сейк1улри х1у, ишк1ун нушала унра бец1 саби.**

**Бец1 – Унруби сих1рукьяби биэс х1ебирар или гьанбиркулив х1ед?**

**-Гьари , дурх1ни, диг1яндикирая кьадубази. Нуни сих1ру дирис.**

**Бика – Х1ергира нуни дила узи Дауд. Се бирусира гьанна нуни?**

**Синка – Х1ебаргира нуни дила х1улбала шала Кика. Се бирусив?**

**Бец1 – Се сарраяв гъари х1уша, г1инцла галгаличир хиялтаг1ир умц1утигъунти!**

**Синка – Лех1кахъадри х1у, Бец1.**

**Бика – Ц1ахли ах1ену х1ед лебилра урухбирес, Бец1.**

**Бец1 – Х1уша дик1уливан, ну вайси бец1 ах1енра, ну сих1рукья бец1 сабра. Бурая х1ушала бег1ла халаси мурад , бусаг1ят бетарахъис.**

**Синка – Дила Кика барга.**

**Бец1- 1, 2, 3, 4, 5-Кика нушачи баши!**

**Синка – Дила Кика, дила далк1а кьяшмар, дила х1улбала шала.**

**Бика – Х1ера гьари, г1ях1си Бец1. Дила узира варга.**

**Бец1 – 1, 2, 3, 4, 5 – Дауд, нушачи ваши!**

**Бика – Дила ах1ерси узи!**

**Дауд – Бика, дила рузи, х1у набчирад черрерхи. Г1ур ну г1еламгьавси ветх1ерус.**

**Кика- Нура бетх1ерусра. Чебберхи набчибад, неш.**

**Бец1 – Гьанна ну сабра цунни калунси..?Сен наб гьарх1ебилзусив?**

**Синка – Бец1, г1ек1а гьари х1улби: 1, 2, 3, 4, 5 –абхьа, Бец1,х1уни х1улби.**

**Бец1 – Се биубси леба? Нуни селра чебиули ах1енра.**

**Синка – Чейули ах1енрав?**

**Бика – Х1ела гьалаб х1ела гьалмагъунигу.**

**Кика – Иш нура.**

**Дауд – Х1ера иш нура х1ела гьалмагъ.**

**Синка – Лерилра нуша, дила унра.**

**Бец1 – Марли дик1улрав? Х1ура, х1ура, лерилра. Х1ера гьари се г1ях1сил гьарли-марти гьалмагъуни лебх1ели.**

**Г1ях1деш барес умц1ная, дурх1ни!**

**(Лебтанилра далай буч1а.)**

**ДАРГАН ДАРГАН ВИРАРУ, ВАТ1АЙС ДАЛАЙХ1ЕЙК1УСИ?**

**«Лех1бизи, дила Ват1ан». (Шахбанова С.)**

****

**ДАРГАН ДАРГАН ВИРАРУ, НЕШЛА МЕЗ Х1ЕЙГАХЪУСИ?**

**Г1.КЬУРБАНОВА «ДИГАХЪИС НАБ НЕШЛА МЕЗ».**

**Манзилли барсбарибти,**

**Давлали къагъбарибти,**

**Хамти адамтазибад**

**Рахли аргъасли нуни:**

**Дарган мез х1ейги или**

**Ц1умбик1ар дила урк1и.**

**Урк1и ц1умх1ебик1ару,**

**Вег1ла мез ганздиралли?**

**Нешла рух1ван ах1ерти,**

**Г1язиз жанван дурхъати,**

**Дила хала бег1тала**

**Мез мучлах1едиралли?**

**Гьайбатти далуйтачил**

**Шурми миц1ирдирути,**

**Хумарталацун урк1би**

**Г1ях1 девли шаддирути.**

**Дигахъис наб нешла мез**

**Набра кьисматли гибти.**

**ДАРГАН ДАРГАН ВИРАРУ, ВАЧАР-ЧАКАР Х1ЕЙРУСИ?**

**Масхарала далай «Спекулянт» ( Г1ямарова Х.)**

**ДАРГАН ДАРГАН ВИРАРУ, НЕШ-ВАТ1АН ХЪУМКАРТУРСИ?**

**А.Г1ябдулманапова «ВАТ1АН».**

****

**Х1унт1ен мургьи, ц1уба арц**

**Лайдик1ис урхьулизи,**

**Ват1ан х1у хъумартурли,**

**Илдачи хъарахъасли.**

**Ц1али бигаб мас-хазна,**

**Сунес жан харждарасли,**

**Дила ах1ерси Ват1ан,**

**Х1ечила хъумартасли.**

**Далуйтира дархьдалтас,**

**Х1ед деза х1едик1алли,**

**Урк1ира дурабилт1ас**

**Х1у гьанни х1ебузалли.**

**З. Х1ЯСАНОВА «ВАТ1АН – Г1ЯХ1ГЪАБЗА ДИЛА».**

**Кавказла дубуртачиб**

**Ахъли арцурси ч1ака**

**Мешубиркур ил х1ечи**

**Ват1ан – г1ях1гъабза дила.**

**К1арахъан Шамиллаван,**

**Урк1и ч1умал Дагъистан.**

**Х1урхъан Батирайлаван,**

**Пасих1 далай – Дагъистан.**

**Сих1ру някъбар г1ярбук1ан,**

**Саби дила Дагъистан.**

**Хайдакьла анхъла талхъан,**

**Саби дила Дагъистан.**

**Неш-Ват1ан наб г1язизси,**

**Нешла х1ерван ванаси,**

**Дила дудешла юртван,**

**Сабри х1у набдурхъаси.**

**ДАРГАН ДАРГАН ВИРАРУ, ДАРГАН ДЕЛХЪ Х1ЕДАЛУСИ?**

****

**(Уршбала ва рурсбала кьукьяли дарган делхъ диру.)**

**ДАРГАНРА ДАРГАН ВИРАР: ДАРГАН МЕЗ ДИГАХЪУСИ,**

**ДАРГАН МЕЗЛИ УЧ1УСИ,**

**ДАРГАН МЕЗЛИ ЛУК1УСИ,**

**ДАРГАН ДАЛАЙ БУЧ1УСИ,**

**ДАГЪИСТА ДУБУРТАЗИБ,**

**ДАРГА ЧЕБЯХ1БИРУСИ.**

**М. Х1ЯМИДОВ. «МЕЗ ДИГАХЪЕНА, ДУРХ1НИ».**

**Мез дигахъена, дурх1ни,**

**Нешлизирад дакьибти.**

**Сири гардбирух1ели,**

**Г1яшриубли дурибти.**

**Мез дигахъена, дурх1ни,**

**Хала бег1та датурти.**

**Мулк сари илди х1ушаб**

**Маслис кьадин калунти.**

**Мез дигахъена, дурх1ни,**

**Халал гьуни ахъибти.**

**ХЪям-кьац1ли, къарциндешли**

**Керасес х1едиубти.**

**Г1.КЬУРБАНОВА «НЕШЛА МЕЗ».**

**Даршдусмазир ак1убти**

**Дарган наслубала мез,**

**Х1уша х1едалутала**

**Дахъдик1улигу гъай-мез.**

**Г1ямрулизир кьисматван**

**Наб букьурли даибти,**

**Бег1ла гьалабси гьигьван**

**Х1илизир т1инт1диубти.**

**Нешла х1ялал а ниъван**

**Дигиличил дагьурти,**

**Гардла малх1ям далайван**

**Дагьрилизир далгунти.**

**Шарабла урунжливан**

**Милиги ахъахъибти,**

**Азихъла бут1аливан**

**Набзи кьуват керт1ути.**

**Дай урк1илис дарманван**

**Дардлис сабабдирути,**

**Шурми-ургаб т1амаван**

**Аргъайзир г1ералгьути.**

**Вег1 ак1убси Ват1анван**

**Даргантас дигахъули,**

**Калабая, нешла мез,**

**Наслубани руркъули.**

**ДАРГАН ДАРГАН ВИРАРУ, ГЬАЛМАГЪДЕШ Х1ЕДАЛУСИ ?**

**Р.РАШИДОВ «ВИАБ ГЬАЛМАГЪ ГЬАРИЛЛА».**

**Грузияла делхъ чедиахъули сари рурсбала кьукьяли.**

**ДАРГАЛА ГИМН – далай буч1а бут1акьянчибани. **